Vestbo

Vestbo (tidligere: Vestlandske Boligbyggelag) ble startet 25. april 1946 og opererer i Bergen i Hordaland foruten nabokommunene Askøy, Lindås, Meland, Fjell, Vaksdal og Voss. I 2008 ble Kvinnherad Boligbyggelag innlemmet i Vestlandske Boligbyggelag.NBBL: Årsstatistikk 2008

Boligbyggelaget har ca. 21 700 medlemmer og forvalter 11 700 boliger i 257 borettslag, sameier og andre selskap. Etter fusjonen med Haugesund Boligbyggelag i 2024 har Vestbo rundt 35.000 medlemmer og 25.500 boliger under forvaltning. Disse er fordelt på rundt 750 boligselskaper.

Vestlandske Boligbyggelag er en del av Norske Boligbyggelags Landsforbund (NBBL).

 Historie 
Kvinnherad Boligbyggelag i Kvinnherad (etablert 21. mai 1965) hadde vel 470 medlemmer og forvaltet 360 boliger i 13 borettslag (2006). I 2008 ble Kvinnherad Boligbyggelag innlemmet i Vestlandske Boligbyggelag.NBBL: Årsstatistikk 2008

Stord Boligbyggelag (stiftet 1956) opererte i Stord i Hordaland foruten nabokommunene Etne, Vindafjord, Fitjar og Bømlo med ca. 1 900 medlemmer og forvalter 900 boliger i 47 borettslag, sameier og andre selskap. Stord BBL fusjonerte med Vestbo i 2013.

 Haugesund boligbyggelag 
Karmøy Boligbyggelag (etablert 1966) opererte i Karmøy og fusjonerte med Haugesund Boligbyggelag i 2009 (etter at de hadde samarbeidet en tid).NBBL: Årsstatistikk 2009 Karmøy Boligbyggelag hadde 1200 medlemmer og forvaltet 143 boliger i 8 borettslag, sameier og andre selskap (2006).

Haugalandet Boligbyggelag (etablert 2002) operererte i Haugesund, Vindafjord og Etne kommuner i Rogaland og hadde 204 medlemmer og forvaltet 120 boliger i åtte borettslag, sameier og andre selskap. I 2010 fusjonerte Haugalandet boligbyggelaget med Haugesund Boligbyggelag.NBBL: Årsstatistikk 2010

Haugesund Boligbyggelag (etablert 1946) opererte i Haugesund i Rogaland samt nabokommunene Karmøy, Tysvær, Vindafjord og Etne. De fusjonerte med Skåre Boligbyggelag i 2004, med Karmøy Boligbyggelag i 2009 og med Haugalandet Boligbyggelag i 2010. I 2024 ble Haugesund en del av Vestbo. Haugesund Boligbyggelag hadde 5.500 medlemmer og forvaltet over 5.000 boliger i over 160 borettslag, sameier og andre selskap.

Referanser

 Eksterne lenker 
 Vestlandske Boligbyggelag
 NBBL Årsstatistikk 2009 (pdf)

Kategori:Boligbyggelag i Vestland
Kategori:Næringsliv i Bergen
Kategori:Næringsliv i Askøy
Kategori:Næringsliv i Alver
Kategori:Næringsliv i Øygarden
Kategori:Næringsliv i Vaksdal
Kategori:Næringsliv i Voss
Kategori:Næringsliv i Kvinnherad
Kategori:Etableringer i 1946